มีอาการมึนหัวมาหลายวันแล้วค่ะพร้อมทั้งมีอาการปวดตรงท้ายทอยเส้นที่เวลาเรานวดตรงข้างขวาค่ะ และก็มือข้างขวาชาเล็กน้อยไม่ได้ถึงกับรู้สึกมากค่ะแต่รู้ว่ามันชา อันตรายไหมคะ ต้องไปพบไหมหรือว่าต้องปฏิบัติตัวอย่างไรคะ หัวไม่เคยกระทบกระเทือนนะคะแล้วก็ปัจจุบันมีอาชีพที่ต้องนั่งหน้าจอคอมเป็นเวลานานค่ะ
สวัสดีค่ะ อาการมึนหัวและปวดตรงท้ายทอยด้านขวา ชาเล้กน้อย อาจจะเกิดจากกล้ามเนื้ออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ สาเหตุอื่นๆเช่นมีกระดูกคอเสื่อม กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยโดยถ้าปวดสัมพันธ์กับการขยับหรือเปลี่ยนท่าทาง จะนึกถึงโรคในกลุ่มกล้ามเนื้ออักเสบมากที่สุด ส่วนอาการชาที่เกิดขึ้นตรงมืออาจจะเป็นความผิดปกติเกี่ยวกับปลายเส้นประสาท ซึ่งอาจจะไม่ได้เกี่ยวกับอาการปวดท้ายทอยโดยตรง ยกเว้นเป็นเรื่องกระดูกคอเสื่อมหรือกดทับ ที่ปวดตรงคอ แล้วมาปวดหรือชาตรงมือด้วยได้เบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้ถ้าปวดมาก แต่หากปวดมากๆจนรบกวนการทำงาน การนอนหลับ ควรไปพบแพทย์เพื่อตรวจเพิ่มเติม